title: A Bizottság 2003/79/EK irányelve (2003. augusztus 13.) a 91/414/EK tanácsi irányelvnek a Coniothyrium minitans hatóanyagként való felvétele céljából történő módosításárólEGT vonatkozású szöveg

text:
03/39. kötet          HU                            Az Európai Unió Hivatalos Lapja                                                   455
32003L0079
L 205/16                                       AZ EURÓPAI UNIÓ HIVATALOS LAPJA                                                2003.8.14.
                                              A BIZOTTSÁG 2003/79/EK IRÁNYELVE
                                                          (2003. augusztus 13.)
               a 91/414/EK tanácsi irányelvnek a Coniothyrium minitans hatóanyagként való felvétele céljából
                                                         történő módosításáról
                                                        (EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,                                             mellékletbe annak biztosítására, hogy a fenti hatóanya-
                                                                              gokat tartalmazó növényvédő szereket a fenti irányelv
tekintettel az Európai Közösséget létrehozó szerződésre,                      rendelkezéseinek megfelelően valamennyi tagállamban
                                                                              engedélyezni lehessen.
tekintettel a legutóbb a 2003/70/EK bizottsági irányelvvel (1)
módosított, a növényvédő szerek forgalomba hozataláról szóló,          (6)    Annak ellenére, hogy a mikroorganizmusokra még nem
1991. július 15-i 91/414/EGK tanácsi irányelvre (2), és külö-                 fogadták el az egységes alapelveket, helyénvaló lenne, ha
nösen annak 6. cikke (1) bekezdésére,                                         a tagállamok az irányelv 4. cikke szerinti általános
                                                                              rendelkezések alapján adnák ki az engedélyeket. Célszerű
mivel:                                                                        előírni, hogy a tagállamok a végleges felülvizsgálati jelen-
                                                                              tést – a bizalmas információk kivételével – bármely érde-
(1)    1997. szeptember 10-én a 91/414/EGK irányelv 6.                        kelt fél számára megtekintés céljára hozzáférhető módon
                                                                              tárolják, illetve hozzáférhetővé tegyék.
       cikkének (2) bekezdésével összhangban kérelem érkezett
       a Prophyta GmbH-tól (a továbbiakban: a kérelmező) a
       német hatósághoz a Coniothyrium minitans hatóanyagnak           (7)    A felvételt követően megfelelő időtartamot kell biztosí-
       a 91/414/EGK irányelv I. mellékletébe történő felvételére              tani a tagállamoknak arra, hogy végrehajtsák a
       vonatkozóan. Az 1998/676/EK bizottsági határozat (3)                   91/414/EGK irányelvnek a Coniothyrium minitans-t tartal-
       megerősítette, hogy a dosszié „teljes”, azaz elvileg                   mazó növényvédő szerekre vonatkozó rendelkezéseit, és
       megfelel a 91/414/EGK irányelv II. és III. melléklete adat-            különösen arra, hogy a már kiadott ideiglenes engedé-
       és információszolgáltatási követelményeinek.                           lyeket felülvizsgálják, és legkésőbb ezen időtartam végéig
                                                                              ezeket végleges engedélyekre cseréljék, módosítsák vagy
(2)    A 91/414/EGK irányelv 6. cikkének (2) és (4) bekezdé-                  visszavonják a 91/414/EGK irányelv rendelkezéseinek
       sével összhangban megtörtént az említett hatóanyag                     megfelelően.
       emberi egészségre és környezetre gyakorolt hatásainak
       vizsgálata a kérelmezők által javasolt felhasználási            (8)    A 91/414/EGK irányelvet ezért ennek megfelelően
       módok tekintetében. A kijelölt referens tagállam 2000.                 módosítani kell.
       március 13-án benyújtotta a Bizottsághoz az egyes
       hatóanyagokra vonatkozó vizsgálati jelentés tervezetét.         (9)    Az ezen irányelvben előírt intézkedések összhangban
                                                                              vannak az Élelmiszerlánc- és Állat-egészségügyi Állandó
(3)    A tagállamok és a Bizottság az Élelmiszerlánc- és Állat-               Bizottság véleményével,
       egészségügyi Állandó Bizottság keretében felülvizsgálták
       a vizsgálati jelentések tervezetét. 2003. július 4-én a
       Bizottság a Coniothyrium minitans-ra vonatkozó felülvizs-
       gálati jelentése formájában véglegesítették a felülvizsgá-
       latot.                                                          ELFOGADTA EZT AZ IRÁNYELVET:
(4)    A felülvizsgálat nem tárt fel olyan megoldatlan vagy
       aggodalomra okot adó kérdést, amely a növényügyi                                               1. cikk
       tudományos bizottsággal való konzultációt szükségessé
       tett volna.
                                                                       A 91/414/EGK irányelv I. melléklete ezen irányelv mellékle-
                                                                       tének megfelelően módosul.
(5)    A különböző elvégzett vizsgálatokból kitűnt, hogy a
       Coniothyrium minitans-t tartalmazó növényvédő szerek
       várhatóan általában teljesítik a 91/414/EGK irányelv 5.
       cikke (1) bekezdésének a) és b) pontjában és 5. cikkének                                       2. cikk
       (3) bekezdésében megállapított követelményeket, külö-
       nösen a megvizsgált és a Bizottság felülvizsgálati jelenté-
                                                                       A tagállamok legkésőbb 2004. június 30-ig elfogadják és kihir-
       sében részletezett felhasználások vonatkozásában. Ezért
                                                                       detik azokat a törvényi, rendeleti és közigazgatási rendelkezé-
       a szóban forgó hatóanyagokat érdemes felvenni az I.
                                                                       seket, amelyek szükségesek ahhoz, hogy ennek az irányelvnek
                                                                       megfeleljenek. Erről haladéktalanul tájékoztatják a Bizottságot.
(1) HL L 184., 2003.7.23., 9. o.
(2) HL L 230., 1991.8.19., 1. o.
(3) HL L 317., 1998.11.26., 47. o.                                     Ezeket a rendelkezéseket 2004. július 1-jétől kell alkalmazni.
 ---pagebreak--- 456                 HU                             Az Európai Unió Hivatalos Lapja                                          03/39. kötet
Amikor a tagállamok elfogadják ezeket az intézkedéseket,             alapján meghatározzák, hogy a termék megfelel-e a
azokban hivatkozni kell erre az irányelvre, vagy azokhoz hiva-       91/414/EGK irányelv 4. cikke (1) bekezdésének b), c), d) és e)
talos kihirdetésük alkalmával ilyen hivatkozást kell fűzni. A        pontjában megállapított feltételeknek. Szükség esetén legkésőbb
hivatkozás módját a tagállamok határozzák meg.                       2005. június 30-ig módosítják vagy visszavonják az ilyen
                                                                     növényvédő szerek engedélyét.
                             3. cikk
(1) A tagállamok felülvizsgálnak valamennyi Coniothyrium                                          4. cikk
minitans-t tartalmazó növényvédő szerre kiadott engedélyt            Ez az irányelv 2004. január 1-jén lép hatályba.
annak érdekében, hogy megfeleljenek a 91/414/EGK irányelv I.
mellékletében e hatóanyagokra megállapított feltételeknek.
Szükség esetén legkésőbb 2004. június 30-ig módosítják vagy                                       5. cikk
visszavonják az engedélyt a 91/414/EGK irányelvvel össz-
hangban.                                                             Ennek az irányelvnek a tagállamok a címzettjei.
(2) Valamennyi olyan engedélyezett növényvédő szer
esetében, amely Coniothyrium minitans-t tartalmaz egyedüli
hatóanyagként, illetve a 91/414/EGK irányelv I. mellékletében        Kelt Brüsszelben, 2003. augusztus 13-án.
legkésőbb 2004. december 31-ig feltüntetett hatóanyagok
részeként, a 91/414/EGK irányelv VI. mellékletében előírt                                              a Bizottság részéről
egységes alapelvekkel összhangban újból elvégzik a növényvédő
szer értékelését az említett irányelv III. mellékletében foglalt                                          David BYRNE
követelményeknek megfelelő dosszié alapján. Ezen értékelés                                              a Bizottság tagja
 ---pagebreak---                                                                                03/39. kötet
                                                                                MELLÉKLET
A 91/414/EGK irányelv I. mellékletben szereplő táblázat vége a következő bejegyzésekkel egészül ki
                  Közismert elnevezés,
  Sorszám                                               IUPAC-név                       Tisztaság (1)                  Hatálybalépés         Felvétel lejárta                    Különös rendelkezések
                    azonosítószám
                                                                                HU
    „71       Coniothyrium minitans           Nem alkalmazható                 A tisztaságra és termékel-      2004. január 1.         2013. december 31.       Csak gombaölő szerként való használatra engedé-
                                                                               lenőrzésre       vonatkozó                                                       lyezhető.
              CON/M/91-08            (DSM                                      részleteket ld. a felülvizs-
              9660) törzs                                                      gálati jelentésben                                                               Az engedélyezés során figyelembe kell venni az Élelmi-
                                                                                szerlánc- és Állat-egészségügyi Állandó Bizottság kere-
              CIPAC-szám 614                                                                                tében 2003. július 4-én véglegesített, a Coniothyrium
                                                                                minitans hatóanyagról szóló felülvizsgálati jelentésben,
                                                                                és különösen annak I. és II. függelékében foglalt követ-
                                                                                keztetéseket.
                                                                                Az átfogó értékelés során:
                                                                                – a tagállamoknak különös figyelmet kell fordítaniuk a
                                                                                Az Európai Unió Hivatalos Lapja
                                                                                kezelők és a munkások biztonságára, és biztosíta-
                                                                                niuk kell, hogy az engedélyezési feltételek megfelelő
                                                                                védekezési intézkedéseket tartalmaznak.
(1) A hatóanyag azonosítására és meghatározására vonatkozó további részletek a felülvizsgálati jelentésben szerepelnek.”
                                                                                457


title: A Bizottság 2009/4/EK irányelve ( 2009. január 23. ) a menetíró készülékek által rögzített adatok manipulálásának megakadályozására és felderítésére irányuló ellenintézkedésekről, valamint a közúti szállításra vonatkozó egyes szociális jogszabályokkal kapcsolatos 3820/85/EGK és a 3821/85/EGK tanácsi rendelet végrehajtásának minimumfeltételeiről és a 88/599/EGK tanácsi irányelv hatályon kívül helyezéséről szóló 2006/22/EK európai parlamenti és tanácsi irányelv módosításáról (EGT-vonatkozású szöveg)

text:
               24.1.2009

               HU

               Az Európai Unió Hivatalos Lapja

               L 21/39

      A BIZOTTSÁG 2009/4/EK IRÁNYELVE

   (2009. január 23.)
   a menetíró készülékek által rögzített adatok manipulálásának megakadályozására és felderítésére irányuló ellenintézkedésekről, valamint a közúti szállításra vonatkozó egyes szociális jogszabályokkal kapcsolatos 3820/85/EGK és a 3821/85/EGK tanácsi rendelet végrehajtásának minimumfeltételeiről és a 88/599/EGK tanácsi irányelv hatályon kívül helyezéséről szóló 2006/22/EK európai parlamenti és tanácsi irányelv módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közúti szállításra vonatkozó egyes szociális jogszabályokkal kapcsolatos 3820/85/EGK és a 3821/85/EGK tanácsi rendelet végrehajtásának minimumfeltételeiről és a 88/599/EGK tanácsi irányelv hatályon kívül helyezéséről szóló, 2006. március 15-i 2006/22/EK európai parlamenti és tanácsi irányelvre (1) és különösen annak 15. cikkére,
   mivel:

               (1)

               A 2006/22/EK irányelv 15. cikke előírja, hogy az irányelv mellékleteinek a végrehajtás, valamint a vezetési és pihenőidők ellenőrzése területén kialakult helyes gyakorlathoz való igazítása érdekében történő módosításait az irányelv 12. cikkének (2) bekezdésében említett eljárással összhangban kell elfogadni.

               (2)

               A Bizottság tudomására jutott, hogy a digitális menetíró készülék megjelenésével fennáll a rendszer megtévesztésére alkalmas eszközök beszerelésének veszélye, amelyek aláássák a közúti szállításra vonatkozó szociális jogszabályok alkalmazásának hatékonyságát.

               (3)

               Ennek megfelelően indokolt biztosítani, hogy a tagállamok a közutakon és a vállalkozásoknál végzett ellenőrzéseik során célzottan ellenőrizzék az ilyen berendezéseket.

               (4)

               Az ilyen ellenőrzések hatékonyságának biztosítása érdekében szükséges a végrehajtásban közreműködő hatósági személyek rendelkezésére bocsátandó szabványberendezések pontosabb meghatározása is.

               (5)

               Ezért a 2006/22/EK irányelv I. és II. mellékletét ennek megfelelően módosítani kell.

               (6)

               Az ebben az irányelvben foglalt intézkedések összhangban vannak a 3821/85/EGK tanácsi rendelet (2) 18. cikkének (1) bekezdése alapján létrehozott bizottság véleményével,

         ELFOGADTA EZT AZ IRÁNYELVET:
   1. cikk
   A 2006/22/EK irányelv a következőképpen módosul:

               1.

               Az I. melléklet A. része a következő 5. ponttal egészül ki:

                           „5.

                           Indokolt esetben és a biztonsági megfontolások kellő figyelembevételével a járművekbe szerelt menetíró készülékek ellenőrzése, amelynek célja olyan berendezés(ek) beszerelésének és/vagy használatának felderítése, amely(ek) célja adatok megsemmisítése, elrejtése, manipulálása vagy módosítása, a menetíró készülék alkotórészei közötti elektronikus adatcsere zavarása vagy az adatok azok titkosítását megelőzően ily módon történő blokkolása vagy módosítása.”

               2.

               A II. melléklet a következő 3. ponttal egészül ki:

                           „3.

                           Kifejezetten az elemzésre alkalmas berendezés a megfelelő szoftverrel az adatokhoz rendelt digitális aláírás ellenőrzéséhez és hitelességének igazolásához, valamint kifejezetten az elemzésre alkalmas szoftver a járművek részletes sebességprofiljának meghatározásához a menetíró készülék ellenőrzése előtt.”

         2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2009. december 31-ig megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottságnak.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2009. január 23-án.

            a Bizottság részéről

         Antonio TAJANI

            alelnök

      (1)  HL L 102., 2006.4.11., 35. o.

      (2)  HL L 370., 1985.12.31., 8. o.


title: A Bizottság 2010/34/EU irányelve ( 2010. május 31.) a 91/414/EGK tanácsi irányelv I. mellékletének a penkonazol hatóanyag használatának kiterjesztése tekintetében történő módosításáról  (EGT-vonatkozású szöveg)

text:
               1.6.2010

               HU

               Az Európai Unió Hivatalos Lapja

               L 134/73

         A BIZOTTSÁG 2010/34/EU IRÁNYELVE
   (2010. május 31.)
   a 91/414/EGK tanácsi irányelv I. mellékletének a penkonazol hatóanyag használatának kiterjesztése tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A 2009/77/EK bizottsági irányelv (2) hatóanyagként felvette a penkonazolt a 91/414/EGK irányelv I. mellékletébe azzal a különleges rendelkezéssel, hogy a tagállamok kizárólag üvegházban való használatát engedélyezhetik, és hogy a bejelentőnek 2011. december 31-ig további információkat kell benyújtaniuk az U1 talajmetabolit sorsáról és viselkedéséről.

               (2)

               2009. május 6-án a bejelentő benyújtotta a kért információkat Németországnak, a 451/2000/EK bizottsági rendelet (3) által kijelölt referens tagállamnak. Németország értékelte e további információkat, majd 2009. november 6-án eljuttatott a Bizottsághoz egy, a penkonazolról szóló értékelő jelentés tervezetéhez csatolt kiegészítést, melyet a tagállamoknak és az Európai Élelmiszerbiztonsági Hatóságnak (a továbbiakban: EFSA) is megküldtek észrevételezés céljából. A beérkezett észrevételek nem számoltak be jelentős aggályokról, és a többi tagállam, valamint az EFSA sem kifogásolt egyetlen szempontot sem, amely kizárná a hatóanyag használatának kiterjesztését. Az értékelési jelentés tervezetét, valamint a hozzátartozó kiegészítést a Bizottság a tagállamokkal közösen az Élelmiszerlánc- és Állategészségügyi Állandó Bizottság keretében megvizsgálta, majd a penkonazolról szóló bizottsági vizsgálati jelentésként 2010. május 11-én véglegesítette.

               (3)

               Az U1 metabolit sorsára és viselkedésére vonatkozóan a bejelentőtől kapott új információk és a referens tagállam által elvégzett új értékelés rámutattak arra, hogy a penkonazolt tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában meghatározott követelményeknek, különös tekintettel azokra a felhasználási célokra vonatkozóan, amelyeket a Bizottság felülvizsgálati jelentésében megvizsgáltak és részleteztek. Következeséképpen többé nem szükséges a penkonazol használatát kizárólag üvegházakra korlátozni, amint azt a 2009/77/EK irányelvvel módosított 91/414/EGK irányelv előírná.

               (4)

               E következtetés sérelme nélkül helyénvaló további információkat beszerezni egyes konkrét kérdésekről. A 91/414/EGK irányelv 6. cikkének (1) bekezdése szerint valamely hatóanyagnak az I. mellékletbe való felvétele feltételekhez köthető. Ezért helyénvaló előírni, hogy a bejelentő nyújtson be további információkat a CGA179944 talajmetabolit sorsáról és viselkedéséről savanyú talajban.

               (5)

               A 91/414/EGK irányelvet ezért ennek megfelelően módosítani kell.

               (6)

               Az ebben az irányelvben előírt intézkedések összhangban állnak az Élelmiszerlánc- és Állategészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A tagállamok legkésőbb 2010. június 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. A tagállamok haladéktalanul eljuttatják a Bizottsághoz az említett rendelkezések szövegét, valamint az említett rendelkezések és ezen irányelv közötti megfelelési táblázatot.
   A tagállamok ezeket a rendelkezéseket 2010. július 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozniuk kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   3. cikk
   Ez az irányelv az Európai Unió Hivatalos Lapjában való kihirdetését követő napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2010. május 31-én.

            a Bizottság részéről

            az elnök

         José Manuel BARROSO

      (1)  HL L 230., 1991.8.19., 1. o.

      (2)  HL L 172., 2009.7.2., 23. o.

      (3)  HL L 55., 2000.2.29., 25. o.

      MELLÉKLET
      A 91/414/EGK irányelv I. mellékletében a 292. sor „Különös rendelkezések” című oszlopa a következőképpen módosul:

                  1.

                  Az A. rész helyébe a következő szöveg lép:
                  „A.   RÉSZ
                  Kizárólag gombaölő szerként történő használata engedélyezhető.”

                  2.

                  A B. rész negyedik bekezdésében az első mondat helyébe:
                  „Az érintett tagállamoknak további információk benyújtását kell előírniuk az U1 talajmetabolit sorsa és viselkedése kapcsán.”
                  a következő szöveg lép:
                  „Az érintett tagállamoknak további információk benyújtását kell előírniuk CGA179944 talajmetabolit savanyú talajban tapasztalható sorsa és viselkedése kapcsán.”


title: A Bizottság 2010/15/EU irányelve ( 2010. március 8.) a 91/414/EGK tanácsi irányelvnek a fluopicolid hatóanyagként való felvétele céljából történő módosításáról (EGT-vonatkozású szöveg)

text:
               9.3.2010

               HU

               Az Európai Unió Hivatalos Lapja

               L 58/5

         A BIZOTTSÁG 2010/15/EU IRÁNYELVE
   (2010. március 8.)
   a 91/414/EGK tanácsi irányelvnek a fluopicolid hatóanyagként való felvétele céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A 91/414/EGK irányelv 6. cikkének (2) bekezdésének megfelelően 2004. május 7-én a Bayer CropScience-től kérelem érkezett az Egyesült Királysághoz az iránt, hogy vegye fel a fluopicolid nevű hatóanyagot a 91/414/EGK irányelv I. mellékletébe. A 2005/778/EK bizottsági határozat (2) megerősítette, hogy a dosszié „teljes”, mivel úgy tekinthető, hogy elvben megfelel a 91/414/EGK irányelv II. és III. mellékletében foglalt adat- és információszolgáltatási követelményeknek.

               (2)

               A 91/414/EGK irányelv 6. cikke (2) és (4) bekezdésének rendelkezéseivel összhangban sor került – a kérelmező által javasolt alkalmazások tekintetében – az e hatóanyag emberi egészségre és környezetre gyakorolt hatásainak vizsgálatára. A kijelölt referens tagállam 2005. december 12-én a Bizottság elé terjesztette az értékelő jelentés tervezetét.

               (3)

               A tagállamok és az EFSA az értékelő jelentést szakértői vizsgálatnak vetették alá, majd EFSA tudományos jelentés (3) formájában, 2009. június 4-én a Bizottság elé terjesztették. Ezt a tudományos jelentést a Bizottság a tagállamokkal közösen az Élelmiszerlánc- és Állategészségügyi Állandó Bizottság keretében megvizsgálta, majd bizottsági felülvizsgálati jelentésként, 2009. november 27-én véglegesítette.

               (4)

               Az elvégzett vizsgálatokból kitűnt, hogy a fluopicolidot tartalmazó növényvédő szerek általában várhatóan kielégítik a 91/414/EGK irányelv 5. cikke (1) bekezdésének a) és b) pontjában és 5. cikke (3) bekezdésében megállapított követelményeket, különösen a vizsgált és a Bizottság felülvizsgálati jelentésében részletezett alkalmazások vonatkozásában. A fluopicolidot ezért helyénvaló felvenni az említett irányelv I. mellékletébe annak érdekében, hogy az irányelv rendelkezéseinek megfelelően az e hatóanyagot tartalmazó növényvédő szerekre valamennyi tagállamban engedélyeket lehessen kiadni.

               (5)

               E következtetés sérelme nélkül helyénvaló további információkat beszerezni egyes konkrét kérdésekről. A 91/414/EGK irányelv 6. cikkének (1) bekezdése szerint feltételekhez lehet kötni valamely hatóanyagnak az I. mellékletbe való felvételét. A fluopicolid tekintetében helyénvaló kérni, hogy a bejelentő további információkkal szolgáljon a talajvízben fellelhető M15 metabolit jelentőségéről.

               (6)

               A 91/414/EGK irányelvben előírt kötelezettségek sérelme nélkül, az I. mellékletbe történő felvétel esetén a tagállamoknak egy, a felvételt követő hat hónapos időszakot kell biztosítani arra, hogy felülvizsgálják a fluopicolidot tartalmazó növényvédő szerekre vonatkozó jelenlegi, ideiglenes hatályú engedélyeket annak biztosítása érdekében, hogy teljesüljenek a 91/414/EGK irányelvben, és elsősorban annak 13. cikkében rögzített követelmények, valamint az I. mellékletében meghatározott feltételek. A tagállamoknak a 91/414/EGK irányelv rendelkezéseinek megfelelően a jelenlegi, ideiglenes hatályú engedélyeket teljes körű engedélyekké kell átalakítaniuk, illetve módosítaniuk kell, vagy vissza kell őket vonniuk. A fenti határidőtől eltérve hosszabb időt kellene hagyni az egyes növényvédő szerek egyes tervezett alkalmazásokra vonatkozó, teljes, III. melléklet szerinti dossziénak a 91/414/EGK irányelvben meghatározott egységes alapelveknek megfelelően történő benyújtására és értékelésére.

               (7)

               A 91/414/EGK irányelvet ezért ennek megfelelően módosítani kell.

               (8)

               Az ebben az irányelvben előírt intézkedések összhangban állnak az Élelmiszerlánc- és Állategészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A tagállamok legkésőbb 2010. november 30-án elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. A tagállamok haladéktalanul eljuttatják a Bizottsághoz az említett rendelkezések szövegét, valamint az említett rendelkezések és ezen irányelv közötti megfelelési táblázatot.
   Ezeket a rendelkezéseket 2010. december 1-jétől kell alkalmazniuk.
   Amikor a tagállamok elfogadják ezeket a rendelkezéseket, hivatkozniuk kell azokban erre az irányelvre, vagy azokhoz hivatalos kihirdetésük alkalmával ilyen hivatkozást kell csatolni. A hivatkozás módját a tagállamok határozzák meg.
   3. cikk
   (1)   A tagállamok a 91/414/EGK irányelvnek megfelelően – amennyiben szükséges – a hatóanyagként fluopicolidot tartalmazó növényvédő szerekre kiadott jelenlegi engedélyeket 2010. november 30-ig módosítják vagy visszavonják. A tagállamoknak a megadott időpontig elsősorban azt kell ellenőrizniük, hogy a fluopicolid esetében az említett irányelv I. mellékletében meghatározott feltételek – a hatóanyagra vonatkozó bejegyzés B. részében megjelölt feltételek kivételével – teljesülnek-e, és hogy az engedély jogosultja az említett irányelv 13. cikkének (2) bekezdésében meghatározott feltételekkel összhangban rendelkezik-e az említett irányelv II. mellékletében szereplő követelményeknek megfelelő dossziéval vagy a dossziéhoz való hozzáféréssel.
   (2)   Az (1) bekezdéstől eltérően, valamennyi olyan engedélyezett növényvédő szer esetében, amely egyedüli hatóanyagként, illetve a 91/414/EGK irányelv I. mellékletébe legkésőbb 2010. május 31-ig felvett hatóanyagok egyikeként fluopicolidot tartalmaz, a 91/414/EGK irányelv VI. mellékletében előírt egységes elvekkel összhangban a tagállamoknak újból el kell végezniük a növényvédő szer értékelését az említett irányelv III. mellékletében foglalt követelményeknek megfelelő dosszié alapján, és figyelembe véve az említett irányelv I. melléklete fluopicolidra vonatkozó bejegyzésének B. részét. A tagállamok az értékelés alapján meghatározzák, hogy a szer megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek.
   E meghatározást követően a tagállamok:

               a)

               a fluopicolidot egyedüli hatóanyagként tartalmazó szer esetében szükség esetén legkésőbb 2011. november 30-ig módosítják vagy visszavonják az engedélyt; vagy

               b)

               a fluopicolidot több hatóanyag egyikeként tartalmazó termék esetében szükség esetén 2011. november 30-ig, vagy amenynyiben az későbbre esik, a kérdéses anyago(ka)t a 91/414/EGK irányelv I. mellékletébe felvevő irányelv(ek)ben az ilyen módosításra, illetve visszavonásra meghatározott időpontig módosítják vagy visszavonják az engedélyt.

         4. cikk
   Ez az irányelv 2010. június 1-jén lép hatályba.
   5. cikk
   Ennek az irányelvnek a tagállamok a címzettjei.

      Kelt Brüsszelben, 2010. március 8-án.

            a Bizottság részéről

            az elnök

         José Manuel BARROSO

      (1)  HL L 230., 1991.8.19., 1. o.

      (2)  HL L 293., 2005.11.9., 26. o.

      (3)  EFSA Scientific Report (2009) 299, 1–158, A fluopicolid hatóanyagú növényvédő szereknél felmerülő kockázatok felméréséről szóló szakértői értékelésből levont következtetések) (véglegesítve: 2009. június 4.).

      MELLÉKLET
      A 91/414/EGK irányelv I. mellékletében a táblázat a következő bejegyzéssel egészül ki:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Hatálybalépés

                     A felvétel lejárata

                     Különleges rendelkezések

                     „303

                     Fluopicolid
                     CAS-szám:
                     239110-15-7
                     CIPAC-szám: 787

                        2,6-diklór-N-[3-klór-5-(trifluor-metil)-2-piridil-metil]benzamid

                     ≥ 970 g/kg
                     A toluol-szennyeződés legfeljebb 3 g/kg lehet a technikai anyagban.

                     2010. június 1.

                     2020. május 31.

                     A.   RÉSZ
                     Felhasználása kizárólag gombaölő szerként engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni a fluopicolidról szóló, az Élelmiszerlánc- és Állategészségügyi Állandó Bizottság által 2009. november 27-én véglegesített felülvizsgálati jelentésnek és különösen annak I. és II. függelékének a következtetéseit.
                     Ebben az átfogó értékelésben a tagállamok külön figyelmet fordítanak a következőkre:

                                 —

                                 a vízi élőlények védelme,

                                 —

                                 a talajvíz védelme, ha a hatóanyagot érzékeny talaj- és/vagy éghajlati adottságú területeken alkalmazzák,

                                 —

                                 a szer alkalmazása során a szert kezelő személyekre háruló kockázat,

                                 —

                                 a nagy távolságra jutó, levegőn keresztüli terjedés lehetősége.

                           Az engedélyezés egyik feltételéül kell szabni kockázatcsökkentő intézkedések bevezetését, a veszélyeztetett övezetekben pedig szükség esetén felügyeleti programokat kell indítani a lehetséges felhalmozódás és kitettség ellenőrzésére.
                     Az érintett tagállamok biztosítják, hogy a bejelentő legkésőbb 2012. április 30-ig további információkat nyújt be a Bizottságnak a talajvízben fellelhető M15 metabolit jelentőségéről.”

         (1)  A hatóanyagok azonosítására és specifikációjára vonatkozó további részletek a vizsgálati jelentésben találhatók.